‫- סדרה מקורית של NETFLIX -‬
‫כיכר גרובנור, 1813.‬
‫קורא יקר,‬
‫הגיע הזמן לחשוף את הימורינו‬
‫לקראת עונת האירועים אשר בפתח.‬
‫קחו לדוגמה את ביתו של הברון פת׳רינגטון.‬
‫שלוש עלמות מושלכות בכוח‬ ‫אל תוך שוק השידוכים,‬
‫משל היו חזירות עגומות,‬
‫בידי אמם חסרת הטעם…‬
‫הדוק יותר.‬
‫…וחסרת הרגישות.‬
‫הדוק יותר!‬ ‫-היא אמורה לנשום, אימא?‬
‫אני דחסתי את מותניי לתוך מחוך‬ ‫בקוטר תפוז וחצי כשהייתי בגילה של פרודנס.‬
‫כך תעשה גם אחותך.‬
‫סיכויים טובים בהרבה קיימים, אולי,‬
‫אצל הרוזנת האלמנה לבית ברידג׳רטון.‬
‫משפחה ברוכת ילדים עד אימה,‬
‫אשר לה שפע בנים יפי־תואר עד מאוד,‬
‫ובנות טובות־מראה עד מאוד.‬
‫אני כבר צלויה.‬ ‫-בכוונתך להתלונן כל היום, אלואיז?‬
‫בוודאי לא מצפים שאלבש‬ ‫את המחלצות האלה במשך יום שלם.‬
‫אני מרגישה כמו נסיכה. אני גם נראית כך?‬
‫את באמת רוצה לדעת מה דעתי על מראך?‬ ‫-משמאלך!‬
‫גרגורי!‬
‫אחותנו היקרה עדיין לא מוכנה?‬ ‫-היא רק התכוננה כל הלילה.‬
‫כל חייה, רצית לומר.‬
‫ארוץ למעלה ואאיץ בה.‬
‫קולין, חכה.‬
‫אני אעשה זאת.‬ ‫-היא מעדיפה אותי על פניך, בנדיקט.‬
‫כך היא אמרה?‬ ‫-כך אומרים כולם.‬
‫דפני!‬
‫את מוכרחה למהר!‬
‫אתם חושבים שהיא שמעה אותי?‬
‫אכן, כמה מושלם!‬
‫תפסיקי!‬
‫אם לא תמהרו, נאחר.‬
‫את מסתדרת, רוז?‬
‫הוא כבר נראה באופק?‬
‫אם אחיך רוצה שיצייתו לו כלורד ברידג׳רטון,‬ ‫עליו להתנהג בהתאם.‬
‫איפה הוא, בנדיקט?‬
‫אינני יודע.‬
‫אנתוני. אתה כאן.‬ ‫-כמובן, אחותי.‬
‫לא הייתי מחמיץ יום כה חשוב לך ולמשפחתנו.‬ ‫-לא, רק היית מאחר.‬
‫שנלך?‬
‫היום הוא יום חשוב עד מאוד,‬
‫ובעיני אחדים, גם יום מאיים.‬
‫היום הוא היום‬ ‫שבו עלמות לונדון שהגיעו לפרקן‬
‫מוצגות בפני הוד מלכותה,‬
‫המלכה.‬
‫שאלוהים יעזור להן.‬
‫מיס פרודנס פת׳רינגטון,‬
‫מיס פיליפה פת׳רינגטון,‬
‫ומיס פנלופי פת׳רינגטון,‬
‫אשר מוצגות כולן על־ידי אִמן,‬
‫הליידי פת׳רינגטון הנכבדת.‬
‫עינה של המלכה היא היחידה שחשובה היום.‬
‫הרף־עין של מורת רוח…‬
‫וערכה של העלמה הצעירה צונח‬
‫לשפל שלא נודע כדוגמתו.‬
‫מיס דפני ברידג׳רטון,‬
‫אשר מוצגת על־ידי אִמה,‬
‫הרוזנת הנכבדת לבית ברידג׳רטון.‬
‫מושלמת, יקירתי.‬
‫זה באמת קרה הרגע?‬
‫אל תפסיקי לחייך, יקירתי.‬
‫מביטים בך…‬
‫עכשיו, יותר מתמיד.‬
‫אולם, כידוע לנו,‬
‫ככל שאורה של עלמה בוהק יותר,‬
‫כך גדלה הסכנה שהיא תעלה באש.‬
‫איך אמר המשורר?‬ ‫״מכל הכלבות שבעולם הזה ובעולם הבא,‬
‫אין כלבתא כמו זו ששלחה ידה בכתיבה.״‬
‫אם נכון הדבר,‬
‫סופרת זו תשמח לחשוף בפניכם את שיניה.‬
‫שמי הוא ליידי ויסלדאון.‬
‫אינכם מכירים אותי,‬
‫ואל חשש: לעולם לא תכירו.‬
‫אך דעו לכם, קוראים יקרים:‬
‫אני, ללא ספק, מכירה אתכם.‬
‫היית פשוט זוהרת, אחותי.‬
‫די. רק חייכתי והתחנחנתי‬ ‫בשמלה יפה, כמו כולן.‬
‫לא בדיוק כמו כולן.‬
‫כדאי שאבקר אצל פנלופי.‬
‫ההצגה שלה ממש לא הייתה…‬ ‫איך תיארה אותך המלכה?‬
‫״מושלמת״… או משהו בסגנון.‬
‫האמיני לי, הייתי המומה שהוד מלכותה‬ ‫שמרה דווקא לי, מבין מאתיים עלמות,‬
‫את המחמאה הנהדרת ביותר.‬ ‫-כן, בהחלט כבוד גדול.‬
‫ועכשיו, למאתיים עלמות יש יריבה משותפת.‬
‫שיהיה לך בהצלחה, אחותי.‬ ‫-אלואיז!‬
‫מה? זו האמת.‬
‫הצלחתי בשוק השידוכים‬ ‫תשפיע על הסיכויים של כולכן.‬
‫כולנו נצטרך למצוא אהבה באחד הימים.‬
‫ויותר מזה: אהבה טהורה כמו זו‬ ‫שהייתה פעם לאימא ולאבא,‬
‫אם המזל יאיר לנו פנים.‬
‫אני רק מקווה שיעלה בידי‬ ‫להמשיך את המסורת המפוארת.‬
‫השמלות הגיעו!‬
‫זו מהממת!‬
‫מרי אדג׳קום לבשה גוון דומה בעונה שעברה.‬
‫ולמחרת קיבלה שלוש הצעות, אחת מהן מרוזן!‬
‫מרי אדג׳קום, כיום הרוזנת מפולטון,‬
‫מתגוררת זה שנה בקוטג׳,‬ ‫במרחק מאות קילומטרים מהרוזן שלה.‬
‫היא אומללה. הכול כתוב כאן.‬
‫אל תגידי לי שזה עיתון רכילות נוסף. אלואיז…‬
‫לא, הוא שונה.‬ ‫העיתון הזה נוקב בשמות מפורשים.‬
‫תני לי לראות!‬ ‫-רגע.‬
‫״ליידי ויסלדאון״.‬ ‫-״ליידי ויסלדאון״?‬
‫הסופרת.‬ ‫-אנו מכירות אחת כזאת?‬
‫זה בוודאי לא שמה האמיתי.‬
‫מה כתוב, יקירתי?‬
‫היא מתעבת את העובדה שבחרתם לנו שמות‬ ‫לפי סדר הא״ב, מהבוגר לצעיר.‬
‫בעינינו זה היה מסודר.‬ ‫-לדעת ליידי ויסלדאון, זה בנאלי.‬
‫העיתונים הופצו ברחבי העיר היום, בחינם.‬
‫בחינם? איזה מין סופרת…‬
‫לפחות בדבר אחד היא צודקת:‬
‫היא קבעה כי דפני היא המושלמת של העונה!‬
‫היא קוראת לך ״יהלום עתיק״!‬
‫כמה מקסים!‬
‫לא אתפלא אם יתברר שוויסלדאון הזו היא‬
‫ויולט ברידג׳רטון עצמה.‬
‫העיתון הזה בהחלט מסקר‬ ‫את משפחתה של הרוזנת בהרחבה רבה.‬
‫העיתון רק מספר את האמת, ליידי פת׳רינגטון.‬
‫דפני בשיא פריחתה,‬
‫וככל שהיא תיחטף מהר יותר,‬
‫כך ישתפרו סיכוייהן של יתר הבנות.‬
‫אפילו אלה שנתקפות היסטריה בנוכחות המלכה.‬
‫מהרו עם המיניאטורות שלכן,‬ ‫לפני שהאורחת תגיע.‬
‫פנלופי, הניחי את הספר תכף ומיד,‬
‫פן תתבלבל דעתך.‬
‫ובכן…‬
‫ספרי לי על הדודנית הזו.‬ ‫היא תצטרף אליכם למשך כל העונה?‬
‫היא דודנית רחוקה של בעלי,‬
‫ובלא קרובת משפחה שתיתן לה חסות,‬
‫הלורד פת׳רינגטון הורה לי‬ ‫לארח אותה בביתנו מתוך צדקה.‬
‫את בהחלט ידועה ברוחב־לבך.‬
‫וכך הייתה צריכה הרכלנית החדשה לכתוב,‬
‫במקום לפרסם בטעות‬
‫ששלוש עלמות בלבד יהיו תחת חסותי השנה.‬
‫היא לא יודעת דבר.‬
‫אלא אם כן את מעדיפה‬ ‫ששלוש בנות בלבד יהיו תחת חסותך.‬
‫אשמח לוותר על העונה.‬
‫יש לפנלופי פרפרים בבטן.‬
‫זו תהיה עונתה הראשונה.‬
‫אין לי פרפרים בבטן, אימא.‬
‫מה שיש לה זה 12 קילוגרמים עודפים.‬
‫וקשה להסתיר את הפגמים על עור פניה.‬
‫אולי ארסן ועופרת יעזרו.‬
‫אם תרשי לי לדחות בשנה אחת בלבד,‬ ‫כפי שהליידי ברידג׳רטון הרשתה לאלואיז,‬
‫אוכל להתמקד בלימודיי, אולי.‬ ‫-התשובה היא ״לא״, פנלופי.‬
‫אולי כדאי שתשמעי בקולה, גבירתי.‬
‫להדריך ארבע עלמות צעירות‬ ‫בסבב בלתי נגמר של אירועים, בו־זמנית…‬
‫תארי לך את התחרות!‬
‫כמה מחזרים כבר תמשוך הדודנית הזו?‬
‫היא הגיעה לפרקה בחווה,‬
‫סכום המוהר שלה עומד על ארבע ספרות,‬ ‫ובאשר למראה החיצוני…‬
‫הבה נקווה שהעלמה תומפסון נאה יותר‬
‫מעדרי הבהמות שבהם טיפלה כל חייה.‬
‫דודניתו של הלורד פת׳רינגטון הגיעה, גבירתי.‬
‫זכרו לגלות אדיבות, בנות…‬
‫וסלחנות.‬
‫חובתנו לעזור לאביונים.‬
‫היא יפהפייה.‬
‫צהריים טובים, ליידי פת׳רינגטון.‬
‫תראו! ממש לשטוף את העיניים!‬
‫תנחומיי, הוד מעלתך.‬
‫על אביך.‬ ‫-נחמד מאוד מצדך.‬
‫נחמד מצדי?‬
‫שנאת אותו.‬
‫כמה נפלא לראותך, ליידי דנברי.‬
‫חבל שלא אומרים לי זאת יותר!‬
‫בוא.‬
‫אנא סלח לי על האי־סדר.‬
‫כידוע לך, עליי לערוך נשף הערב.‬
‫כן.‬
‫הצלחתי לשמור את פרטי חזרתך בסוד,‬
‫אך כשייוודע לאספסוף האמהות‬
‫שדוכס מבוקש יתארח כאן הערב,‬
‫לא אוכל עוד לשמור את הסוד.‬
‫על כך קיוויתי לשוחח איתך.‬
‫חזרתי ללונדון רק כדי להסדיר‬ ‫את ענייניו של אבי המנוח.‬
‫לצערי, זה לא מותיר לי זמן לענייני חברה.‬
‫אני אמנם מעריך את הזמנתך הנדיבה,‬
‫ליידי דנברי, אך…‬
‫אנא קבלי את התנצלותי.‬
‫התנצלותך נדחית.‬
‫טוב, אני מניח שהופעה קצרה…‬ ‫-מצוין.‬
‫ואתה רשאי להשאיר את בקבוק השיכר שלך בבית.‬
‫מאוד לא מכובד.‬
‫מישהו עלול לשמוע אותנו, אדוני הלורד.‬
‫באחד הימים אגנוב ממך‬ ‫את השעון הזה ואפרק אותו,‬
‫חתיכה אחר חתיכה.‬
‫הוא היה של אבי.‬
‫אם יעלם, הוא יחסר לי מאוד.‬
‫ואז תדע בדיוק איך אני מרגישה…‬
‫בכל פעם שאתה נעלם.‬
‫הישאר איתי היום.‬
‫לצערי, לא אוכל.‬
‫עליי ללוות את אחותי בנשף של דנברי הערב.‬
‫את דפני, כן?‬
‫איך הם בדיוק,‬
‫אירועי הפאר האלה שאחותך‬ ‫מוכרחה להשתתף בהם?‬
‫את היית שונאת אותם.‬
‫כל בנות הטובים שהגיעו לפרקן,‬ ‫לבושות מחלצות מנקרות עיניים,‬
‫כשאמהות צמאות־דם לצדן,‬
‫ואבות זהירים שדואגים‬ ‫לארגן שידוכים מועילים בלבד.‬
‫מן הסתם, היות שאבי לא כאן,‬ ‫האחריות הזו נופלת עליי.‬
‫אחריות חשובה, בוודאי.‬
‫מישהו צריך להגן על אחותי המסכנה‬ ‫מפני פשוטי העם,‬
‫ולהבטיח שתומתה לא תחולל, חלילה.‬
‫יש לדפני מזל.‬
‫לא כל אחת זוכה לקבל הגנה אצילית שכזו.‬ ‫-לא כל אחת היא ליידי.‬
‫ודאי שלא, אדוני הלורד.‬
‫סיינה…‬
‫היי.‬
‫יש לך אותי.‬
‫אני מגן גם עלייך.‬
‫תמיד אגן עלייך.‬
‫נשף פתיחת העונה בבית דנברי‬
‫הוא אירוע שההזמנה אליו מבוקשת ביותר,‬
‫שכן כל עלמות החן אשר יוצאות לחברה,‬
‫מפארק ליין ועד ריג׳נט סטריט,‬
‫תוצגנה שם לראווה.‬
‫אצילוֹת, בתוליוֹת, ותמוֹת.‬
‫זה הרגע שלקראתו הן חונכו והוכנו מלידה.‬
‫הערב נגלה אילו עלמות‬
‫תצלחנה להשיג שידוך,‬
‫וכך תינצלנה מפני הגורל שאין מר ממנו:‬
‫להיות רווקה זקנה.‬
‫אני אוהבת לרקוד.‬
‫מה דעתך על הפרח שלי?‬ ‫אנו מגדלים אותם בגן שלנו.‬
‫אני מוכרחה להראות לך את ציוריי בצבעי מים.‬ ‫אם תרצה לראותם.‬
‫והיא גם מוכשרת בנגינה בפסנתר.‬
‫האין זו העלמה שנתפסה‬ ‫עם האדון ההוא בשנה שעברה,‬
‫בחממה של ליידי מוטראם, ללא מלווה?‬
‫יש לה מזל שהבחור הסכים להינשא בחופזה,‬
‫אחרי שהיא הלכה והרסה את עצמה.‬
‫קלוֹת־דעת.‬
‫כולם נועצים עיניים, אימא.‬
‫תני להם לבוא אלייך, יקירתי.‬
‫תראו למי כבר יש תכנונים‬ ‫לגבי מיס ברידג׳רטון.‬
‫ליידי ברידג׳רטון. מיס ברידג׳רטון.‬
‫לורד ברידג׳רטון.‬ ‫-דומני שכבר הכרת את בתי דפני, לורד אמברוז.‬
‫כן, הכרנו בקבלת הפנים לכבוד אחיך.‬
‫כמדומני, בדיוק זכית אז‬ ‫במרוץ הראשון שלך בניומרקט.‬
‫הראשון והיחיד שלו, דומני.‬
‫טוב. אם כך,‬
‫הבה נקווה שכבוד הלורד מצא לעצמו סוס חדש.‬
‫לצערי לא ראיתיך‬ ‫במועדון שלנו לאחרונה, אמברוז.‬
‫זה קשור לחוב הלא־משולם‬ ‫שהותרת בספרי ההימורים שלנו בחורף שעבר?‬
‫אמברוז הוא רמאי.‬
‫גבר עם כבוד דואג שחובותיו יוחזרו במלואם.‬
‫לא ידעתי…‬
‫איך יכולת לדעת?‬ ‫זו בדיוק הסיבה שאני כאן, אחותי.‬
‫בואי נעשה סיבוב בחדר.‬
‫הוא נאה למדי.‬
‫הוא גם בא הנה בתקווה לתפוס כלה עשירה.‬ ‫מר לואיס שמע בוודאי על היקף הנדוניה שלך.‬
‫שמרי ממנו מרחק.‬
‫גם הוא מוכר לך, אני מניחה?‬ ‫-בנו השני של וורת׳ינגטון. יש טובים ממנו.‬
‫הוריו מפוקפקים.‬
‫לא אסכים שתינשאי למשורר, שומו שמיים.‬
‫וגם לא לטיפוס משונה. חי נפשי!‬
‫אנתוני! דף!‬
‫אם האדונים הראויים היחידים כאן הם אחייך,‬
‫זה סימן שאנחנו בצרה צרורה.‬
‫אתה ממשיך לומר ״אנחנו״.‬
‫אימא עוד לא סיפרה לך?‬
‫על מסעותיי?‬
‫אתחיל ביוון.‬ ‫-יוון?‬
‫כמה הרפתקני, קולין!‬ ‫-שימו לב!‬
‫מאוחר מדי.‬
‫כבר הבחנתי בכם.‬
‫ליידי דנברי!‬ ‫-ערב טוב.‬
‫מיס ברידג׳רטון, את נראית נפלא הערב.‬
‫יש סיבה שטרם ראיתיך על רחבת הריקודים?‬
‫כל דבר בעתו, ליידי דנברי.‬
‫מסכנה.‬
‫מי זו?‬
‫מימיי לא ראיתי אותה.‬
‫מיס מרינה תומפסון.‬
‫דודנית רחוקה של בעלי.‬
‫נראית די אפרורית, הלא כן?‬
‫אחד מבני ברידג׳רטון מצטרף לנחיל.‬
‫ובכן!‬
‫רמז לבאות.‬
‫ביתך בוודאי יוצף במחזרים מחר בבוקר,‬
‫ליידי פת׳רינגטון.‬
‫באשר ילך מחזר אחד, אחרים יבואו בעקבותיו.‬
‫סלחו לי.‬
‫הדוכס! הייתי מזהה אותו בכל מקום.‬
‫לאן את לוקחת אותנו?‬ ‫-לפגוש את הדוכס.‬
‫האיש הזה לא הופיע במיניאטורות שלנו.‬ ‫-מהרו, לפני שיראה את מיס תומפסון!‬
‫הוד מעלתך.‬
‫תכיר, אלה בנותיי:‬ ‫מיס פרודנס פת׳רינגטון,‬
‫מיס פיליפה פת׳רינגטון…‬
‫אני צמאה למדי.‬
‫אז אביא לך כוס לימונדה.‬ ‫-לא.‬
‫כבר עזרת לי כל כך הערב.‬
‫אחזור תוך רגע קט.‬
‫כוסות קטנות.‬
‫לורד ברברוק.‬
‫זערוריות, הלא כן?‬
‫הכוסות? כן, אני מניחה.‬
‫העניין סוכם, אם כן.‬
‫לא ברור לי על מה אנו משוחחים, אדוני הלורד.‬
‫תמיד שעשעת אותי, מיס ברידג׳רטון,‬
‫עוד כשהייתי נער, ואת היית…‬
‫בת חמש?‬
‫אחי. הוא קורא לי.‬
‫שלום.‬
‫מיס ברידג׳רטון?‬
‫רגע מזמנך, אנא!‬
‫מיס ברידג׳רטון?‬
‫סלח לי.‬ ‫-סלחי לי.‬
‫כן… רק שנייה, תודה.‬
‫מה שמך?‬
‫שמך, אדוני?‬
‫את מצפה שאאמין שאינך יודעת מה שמי?‬
‫אם רצית להכיר אותי רשמית,‬ ‫התנפלות עליי אינה הדרך המכובדת ביותר.‬
‫התנפלות?!‬
‫הן מוכנות לנסות כל דבר…‬
‫אדוני, זה לא…‬
‫זו לא…‬
‫מה שמך, באמת?‬ ‫-באסט!‬
‫באסט!‬
‫ברידג׳רטון!‬ ‫-בוא, ידידי.‬
‫שמעתי חדשות על אביך.‬
‫רגע, אתה כבר לא באסט!‬ ‫-תמיד אהיה…‬
‫הייסטינגס!‬
‫דוכס הייסטינגס, מעתה ועד עולם.‬
‫דוכס הייסטינגס, מה?‬
‫כן. הייסטינגס, זו אחותי.‬
‫אחותך?‬
‫דפני, הייסטינגס ואני מכירים מאוקספורד.‬
‫תקופה שלא תישכח במהרה.‬
‫כן…‬
‫מהיכרותי עם סוג החברים המועדף עליך,‬
‫אני בטוחה שהימים שבילית עם הוד מעלתו היו…‬
‫מתורבתים עד מאוד.‬
‫הייסטינגס, בוא וניפגש כמו שצריך.‬ ‫אצפה לראותך במועדון שלנו.‬
‫אכן.‬
‫ערב טוב, ברידג׳רטון.‬
‫מיס ברידג׳רטון.‬
‫דפני,‬
‫הלורד ות׳רבי מעוניין לרקוד איתך.‬
‫באמת?‬
‫חבל שעלינו ללכת.‬
‫דפני לא התעייפה. אשאר איתה.‬
‫זה יהיה מקסים.‬ ‫-דפני…‬
‫אין כאן אף אדון שלא יסכים לרקוד איתך.‬
‫חשבי על כך.‬
‫הצעד המושלם שלך כרגע הוא לא לרקוד,‬
‫אלא להשאיר אותם כשתאוותם בידם.‬
‫אין לך מומחה גדול יותר בנושא‬ ‫מאשר אחיך הבכור.‬
‫אולי הוא צודק.‬
‫הבה נלך.‬
‫מיס! כבר התעוררת.‬
‫בקשי מהטבח שיכין‬ ‫כמה שיותר רקיקים הבוקר. ו…‬
‫אולי כדאי גם להכניס כמה‬ ‫כיסאות נוספים לטרקלין.‬
‫אני תוהה מי יהיה המחזר הראשון שיבוא.‬
‫יש לי שאלות כה רבות אליהם!‬
‫אז בואי, נתלבש.‬
‫אנתוני!‬
‫לא ציפיתי לראותך כאן הבוקר.‬
‫זה מוקדם מאוד בשבילך, יקירי.‬
‫לא נרדמתי, משום מה.‬
‫מרוב התרגשות, אני מניח.‬
‫אני הראשון שהגיע?‬
‫כמה נפלא.‬
‫מבקרים, גבירתי. רוזן סטפורד ומרקיז פינלי.‬
‫בחיי! והכול בזכות שמלותיי הססגוניות.‬
‫…למיס מרינה תומפסון.‬
‫קוראים יקרים,‬
‫סופרת זו חשה צורך עז‬ ‫לשתף אתכם בידיעה משונה בהחלט.‬
‫גם לך יש משפחה גדולה, אדוני?‬
‫נראה שרצוי לבחון את אבן־החן שלנו מקרוב.‬
‫יש בעיה, לורד ברידג׳רטון?‬
‫אכן כן. אתה יושב במקום שלי.‬
‫והנה, אבן־חן נדירה אף יותר,‬
‫אשר בורקת וקורנת באור יקרות שאין שני לו,‬
‫נתגלתה לפתע!‬
‫שמה, שידוע רק למעטים,‬ ‫אך ייאמר בקרוב בפי כול,‬
‫הוא ״מיס מרינה תומפסון״.‬
‫האם לא הגיעה השעה‬ ‫לטיולך היומי בכיכר, יקירי?‬
‫נראה שעלול לרדת גשם.‬
‫לא נותר לסופרת זו אלא לתהות‬
‫שמא תיאות הוד מלכותה לשקול מחדש‬
‫את השבחים שחלקה לעלמה ברידג׳רטון.‬
‫שכן כולנו יודעים, בוודאי,‬ ‫מהו הדבר השנוא על המלכה יותר מכול:‬
‫לעמוד על טעותה.‬
‫ונראה כי הטרקלין בבית ברידג׳רטון‬ ‫ריק ושומם בשעה זו,‬
‫בדומה למוחו הקודח של אהובה, המלך ג׳ורג׳.‬
‫טוב… אצא למועדון שלי.‬
‫אחיותיי. אימא.‬
‫מכאן עולה שהליידי פת׳רינגטון‬ ‫עשויה להשיג את הדבר בו חשקה תמיד:‬
‫מצב בו המושלמת של העונה‬ ‫מתגוררת בביתה שלה.‬
‫היא בוודאי מאושרת עד הגג.‬
‫האם העלמה תומפסון כה רמה ונעלה‬ ‫שלא נאה לה לנעול את נעליה בעצמה?‬
‫חושבני שלא.‬
‫עוד מישהו קרא מה‬ ‫ליידי ויסלדאון כתבה לאחרונה?‬
‫למי אכפת מה ליידי ויסלדאון כתבה לאחרונה?‬
‫בטח לא לי.‬
‫אימא, אולי נבקר בנשף סולסברי הקרוב לבדנו?‬
‫וגם בסעודת מריוות׳ר.‬
‫נדמה לי שאנתוני כבר השיב בשמנו, יקירתי.‬
‫נראה שהוא מילא את היומן שלנו עד סוף יוני.‬
‫הוא יהיה שם לכל אורך העונה?‬
‫ליידי ויסלדאון הבהירה מה דעתה‬ ‫על עתידה של אחותנו.‬
‫חסל סדר ליידי ויסלדאון!‬
‫אורח למיס ברידג׳רטון.‬
‫הלורד ברברוק.‬
‫לורד ברברוק.‬
‫היכנס. האוכל להציע לך רקיקים טריים?‬
‫אלואיז, פני מקום ללורד. בסדר?‬
‫אלואיז, לא קבעת ביקור אצל פנלופי הבוקר?‬
‫נראה לי שאשאר.‬
‫נראה לי שתלכי.‬
‫סליחה שלא באתי לבקר עוד קודם.‬
‫הנחתי שכבר מצאת לך מושא אהבה.‬
‫כעת אני יודע.‬
‫נועדנו זה לזו.‬
‫וכך,‬
‫משמיים, אהבתך תבער.‬
‫ממעמקי נשמתי,‬
‫רק בך חפצתי.‬
‫נפלא.‬
‫רבותיי, תודה שבאתם.‬
‫אל תשכחו להיפרד מפרודנס, פיליפה,‬ ‫או אפילו פנלופי, בצאתכם.‬
‫סונטה עלובה בהחלט.‬ ‫-הוא לא בדיוק לורד ביירון.‬
‫אכן כך. יום טוב, פן.‬
‫הלורד ברברוק הוא בלתי מזיק. יהיו אחרים.‬
‫ליידי ויסלדאון כמעט והפכה אותי‬ ‫לפסולת חיתון.‬
‫בת־זוג ראויה לכסיל מתועב, ולא לאף אחד אחר.‬
‫תגיד לי, מי מלבדו ירצה סחורה פגומה שכזו?‬
‫את מדברת כאילו ליידי ויסלדאון נחשבת יותר‬
‫מהוד מלכותה בכבודה ובעצמה.‬
‫את מפריזה בערכה של איזו סופרת פלונית.‬
‫השמועות האלה אינן נכונות.‬
‫אבל הן נכונות, אחי, והן נכונות בגללך.‬
‫הצלחת להבהיל את כל המחזרים הראויים.‬
‫ויסלדאון רק דיווחה על כך.‬
‫אני שומר עלייך. מגן עלייך.‬
‫זו חובתי.‬ ‫-ומה לגבי חובתי?‬
‫אין לך מושג איך זה להיות אישה,‬
‫ואיך ההרגשה כשכל חייך‬ ‫מצומצמים לכדי רגע בודד.‬
‫רק לזה חינכו אותי. זה…‬
‫כל מה שאני. אין לי כל ערך אחר.‬
‫אם לא אמצא בעל, אהיה חסרת ערך.‬
‫דפני, את בת ברידג׳רטון.‬
‫מוטב שלא הייתי.‬
‫אמהות שאפתניות, צאו במחולות!‬
‫דוכס הייסטינגס החדש‬ ‫ממשיך לכבד את עירנו המעטירה בנוכחותו.‬
‫ואיזו נוכחות מרשימה היא!‬
‫ליידי ויסלדאון כתבה עליך שוב, הוד מעלתך.‬
‫תרצה לקרוא?‬
‫ראוי לציין כי הדוכס נשמע‬ ‫כאשר הוא מכריז בפני האמהות כולן‬
‫כי אין בכוונתו להינשא אי־פעם.‬
‫סופרת זו תוהה‬ ‫איזו שדכנית תרהיב עוז להיענות לאתגר,‬
‫שכן תחרות זו כבר יצאה לדרך.‬
‫אתם יודעים, אני משער‬ ‫שלולא הייתה אם להוטה בכל פינה,‬
‫העונה הזו בעיר לא הייתה איומה כל כך.‬
‫משאלתן של האמהות הללו אינה שונה מזו שלך.‬
‫שתבלענה סרטי קישוט ותיחנקנה למוות?‬
‫שתבחר לך אישה, הייסטינגס.‬
‫באמת אינך מתכוון‬ ‫לתפוס את מקומך בחברה כדוכס?‬
‫יש לי תואר,‬
‫ומבחינתי, הוא ימות יחד איתי.‬
‫אבל הייסטינגס…‬ ‫-די לקרוא לי בשם הזה!‬
‫זה היה שמו של אבי, לא שלי.‬
‫וחוץ מזה, מה לגביך?‬
‫מה לגביי?‬
‫אתה בן בכור של בן בכור לבית ברידג׳רטון,‬
‫תשעה דורות אחורה. איפה אשתך?‬
‫אתה מתכוון להמשיך ולשגול אותה לנצח?‬ ‫את הפילגש שלך?‬
‫תצטרך להעמיד יורש.‬
‫יש לי משהו שלך אין:‬
‫אחים.‬
‫לפי השמועה שהגיעה לאוזניי,‬
‫מר קולין ברידג׳רטון‬ ‫עומד לזכות בפרס הגדול של העונה,‬
‫כשיכבוש את לבה של מיס תומפסון.‬
‫את תמיד יכולה לשלוח את עלמת החן‬ ‫בחזרה לחווה, גבירתי.‬
‫כאילו הלורד פת׳רינגטון יסכים לכך.‬
‫ועוד בחדשות:‬
‫מסתמן מחזר מוזר בהחלט‬ ‫לעלמה דפני ברידג׳רטון.‬
‫דפני?‬
‫האורח שלך.‬
‫רק שנינו כאן?‬
‫גם הפעם?‬
‫התא שלנו, אימא?‬
‫ליידי ברידג׳רטון!‬
‫הצטרפי אלינו.‬
‫הוד מלכותך. ערב טוב.‬
‫את בוודאי זוכרת את בתי, דפני.‬
‫כן.‬
‫היא הותירה רושם עמוק…‬
‫גם אם התפוגג עד מהרה.‬
‫אשמח לארח אתכן בתא שלי הערב.‬
‫אני מתעקשת.‬
‫אומרים שבעלה לא ישרוד עד סוף החודש.‬
‫גם שמועה זו הופצה בוודאי‬ ‫בידי אותה סופרת מרשעת.‬
‫האם אין גבול לשפלותה?‬
‫ליידי ויסלדאון כותבת גם על משפחתי.‬
‫ואני מניחה שהדוכס לא ייפגע מכך,‬
‫משום שהוא, אחרי הכול, גבר.‬
‫למזלו של הוד מעלתו, היית איתו בילדותו.‬
‫אחרי מה שקרה לאמו. נורא!‬
‫הוא אינו כפי שוויסלדאון מתארת.‬ ‫-גם דפני לא.‬
‫נראה שזה משותף לשניהם, אם כן.‬
‫כבר נוצרו שידוכים על פחות מזה.‬
‫לאן את חותרת?‬
‫ליידי ויסלדאון כותבת על מה שהיא רואה.‬
‫אולי נעזור לה לראות ביתר בהירות?‬
‫הדוכס מחבב פאי דומדמניות.‬
‫זה המאפה שהטבח שלי מצטיין בהכנתו!‬
‫מי יודע? אולי ויסלדאון היא איזו חטטנית‬ ‫שמתגוררת ב… בלומסברי, מי שישמע.‬
‫מה נורא כל כך בבלומסברי?‬
‫שהאנשים שם עובדים לפרנסתם?‬
‫נראה שיש לה גישה למקומות רבים.‬
‫ואולי בכלל לא מדובר באישה?‬ ‫-אכן.‬
‫כי סופר כה מוכשר מוכרח להיות גבר?‬
‫נראה לי ברור למדי שהכותבת היא ליידי דנברי.‬
‫ליידי דנברי נהנית‬ ‫לעלוב בחברה הגבוהה ישירות.‬
‫היא לא הייתה טורחת להעלות זאת על הכתב.‬
‫אולי הליידי פת׳רינגטון?‬
‫לא!‬ ‫-לא!‬
‫עוד לא קראת מה ויסלדאון כתבה‬ ‫על משפחת פת׳רינגטון, אחותי.‬
‫אנא סלח לנו על השיחה הסוערת, הוד מעלתך.‬
‫שטויות. בעיניי זה מבדר.‬
‫כולכם יושבים לאותו שולחן,‬
‫אפילו הילדים.‬
‫אולי זה לא באופנה, אבל…‬
‫אנו מחבבים זה את זה.‬
‫רוב הזמן.‬
‫תבוא לעתים קרובות יותר, הוד מעלתך.‬
‫אולי כשניסע לביתנו בכפר.‬
‫נשמח אם תבוא.‬
‫גרגורי! תפסיק לזרוק עליי אפונים!‬
‫האפונים כבר היו שם.‬ ‫אל תגידי לי מה לעשות. אני גדול ממך.‬
‫ואני גבוהה ממך.‬ ‫-ילדים…‬
‫באמת יש לו נוכחות.‬
‫למי שמחבב דוכסים הוללים.‬
‫אתאמן עם ג׳קסון עצמו.‬
‫אתה?‬
‫האם זיהיתי קנאה בקולך?‬
‫שיפוטיות, אחי.‬
‫עליי לראות זאת במו עיניי.‬
‫נראה שאינך מרוצה.‬
‫האמנם?‬
‫מצאנו את עצמנו ישובים‬ ‫זה לצד זו, מיס ברידג׳רטון.‬
‫אני משער שזה משמח אותך.‬
‫אולי, הוד מעלתך,‬
‫מוטב שלא תחשוב עליי כלל.‬
‫זה פשוט… מפתיע.‬
‫כן! הרי לא יעלה על הדעת‬ ‫שליידי לא תחייך כאשר היא יושבת ליד דוכס…‬
‫אפילו בעל מוניטין כמו שלך.‬ ‫-שמעת על המוניטין שלי?‬
‫ידוע לי שאתה חבר של אחי הבכור.‬
‫ואם זה לא מספיק, ידוע לי גם‬
‫מה סופרת מסוימת כתבה עליך לאחרונה.‬
‫מחוצף? בבירור.‬
‫יהיר? בהחלט.‬
‫אתה רווק הולל, מכול וכול.‬
‫אני טועה?‬
‫מוטב שמי לא תחשוב על מי? תזכירי לי?‬
‫אני מבטיחה לך שאין לי כל עניין בך.‬
‫מצוין.‬ ‫-בהחלט.‬
‫ולי אין כל עניין בך,‬
‫אחותו הגדולה של חברי הוותיק ביותר,‬
‫גם הוא קורבן של סופרת מסוימת.‬
‫חסודה, מצוחצחת, נואשת.‬
‫לידיעתך…‬ ‫-להתחתן, כמובן.‬
‫אני טועה?‬
‫הייסטינגס,‬
‫כמה טוב שהחלטת להצטרף אלינו הערב.‬
‫כמה ספונטני מצדך.‬
‫כלל לא. אחרי שליידי דנברי קיבלה‬ ‫את הצעתה הנדיבה של אמך היקרה בשמי…‬
‫איך יכולתי לסרב?‬
‫אתה מוכרח להישאר לקינוח.‬
‫יש פאי דומדמניות, הוד מעלתך.‬
‫נפלא!‬
‫היית אימא סבירה בהחלט עד שבתך הגיעה לפרקה.‬ ‫-אנתוני…‬
‫מזימת השידוך השקופה הזו,‬ ‫שרקחת יחד עם ליידי דנברי,‬
‫לא תצלח.‬
‫ומדוע שדפני לא תתחתן עם דוכס?‬
‫חשבתי שאתם חברים.‬ ‫-אנו חברים טובים,‬
‫ולכן אני יודע שאין לו שום כוונה להתחתן.‬
‫אתה בוודאי יודע שכל הגברים טוענים כך.‬
‫אביך…‬ ‫-אל תערבי בזה את אבא.‬
‫וגם אילו חיפש לו רעיה,‬
‫לא היית רוצה שהדוכס יתקרב לדפני.‬
‫אני דווקא חושבת שרווקים הוללים לשעבר‬ ‫הם הבעלים הטובים ביותר.‬
‫הוא לא יסב לה אושר!‬
‫מגיע לדפני יותר.‬
‫ואני יודע שאת חושבת שאת פותרת את הבעיה,‬
‫אך זה לא המצב. ובזאת סיימתי.‬
‫הדוכס יהיה אורחנו בווקסהול מחר בערב.‬
‫אני מודה, לא היה קל לשכנע אותו…‬ ‫-זה לא מקומך.‬
‫היא בתי הבכורה.‬ ‫-היא באחריותי, וגם את.‬
‫אחריות?‬ ‫-אל תחמירי את המצב.‬
‫יש לי שאלה, אנתוני.‬
‫הערב, כשתצא מחדר העבודה‬
‫שאתה ממשיך להחזיק בבית המשפחה,‬
‫תשוב לדירת הרווקים שלך, מעבר לכיכר?‬
‫או שמא תקפוץ לביקור‬ ‫אצל זמרת סופרן מסוימת שאתה מחזיק‬
‫בדירה שאתה שוכר בצד השני של העיר?‬
‫ומסתמך על כך שאחיך הצעירים ימלאו,‬ ‫באחד הימים, את המשימה שלא עמדת בה?‬
‫אתה אוהב לדבר על אחריות.‬
‫בני היקר…‬
‫על חובה?‬
‫מה בדיוק ידוע לך על כך?‬
‫אני יושבת איתה בטרקלין.‬
‫אתה יודע מה אני רואה?‬
‫בחורה מפוחדת,‬
‫מפני שהיא יודעת איזה מין חיים,‬ ‫איזה מין עתיד מצפה לה,‬
‫אם תמשיך להתערב בענייניה.‬
‫אם אביך עוד היה איתנו,‬
‫דפני כבר הייתה מאורסת.‬
‫הוא היה מגיע להסדר עם חבר ותיק.‬
‫הוא היה עושה מה שצריך.‬
‫אז שאל את עצמך:‬
‫האם אתה רק אח גדול,‬
‫או שאתה הגבר בבית?‬
‫לא אוכל להמשיך להיפגש איתך.‬
‫אני לא מבינה.‬
‫אינך צריכה להבין.‬
‫עליי לעשות מה שצריך.‬
‫אמרת שתמיד תגן עליי.‬
‫הבטחת לדאוג לי, אדוני הלורד.‬
‫ועכשיו…‬
‫מה אעשה עכשיו?‬
‫תעזבי.‬
‫אם זו בושה או דיבה,‬
‫פיתוי או הכפשה,‬
‫ישנו רק דבר אחד אשר מכריע‬ ‫גם את החברים הנחשבים ביותר בבון־טון שלנו:‬
‫סקנדל.‬
‫ובכן, קורא יקר,‬
‫נראה כי כל כיכר גרובנור‬
‫מתחבטת בשאלה שערורייתית בהחלט:‬
‫האם הפיחות במעמדה של אבן־החן לשעבר‬
‫יתגלה כסקנדל השערורייתי מכול?‬
‫פן.‬
‫קולין.‬
‫לא ידעתי שתהיה פה.‬
‫סליחה שאכזבתי.‬
‫ראית את מיס תומפסון?‬
‫היא חשה ברע.‬
‫אמי נאלצה להישאר בבית איתה.‬
‫אבא בא כמלווה.‬
‫אני דווקא שמחה שהוא כאן.‬
‫אימא לא הייתה מרשה לי ללבוש שמלה כזאת.‬
‫לא צהובה מספיק, נראה לי.‬
‫מר ברידג׳רטון.‬
‫נדמה לי שאתה חייב לי ריקוד הערב.‬
‫ונותרה לי רק משבצת אחת בכרטיס.‬
‫כמה נוח.‬
‫פנלופי… לא ראיתי אותך.‬
‫חוששני שלא אוכל, מיס קאופר.‬
‫עליי ללוות את מיס פת׳רינגטון לרחבה.‬
‫הדמיון יוצא דופן!‬
‫אתה נראה בדיוק כמוהו.‬
‫אביך.‬
‫גבירותיי ורבותיי,‬
‫אירוע יוצא דופן עומד להתרחש.‬
‫מכאן!‬
‫בואו!‬
‫גבירתי?‬
‫כן, וארלי?‬
‫אני מתכבד להציג בפניכם‬
‫מחזה של הוד והדר שטרם נראה כמוהו בווקסהול.‬
‫שאו עיניכם מעלה,‬
‫ותנו לאור נגוהות לשטוף אתכם!‬
‫אור נפלא! תודה.‬
‫האין זה מוזר?‬
‫הבט, אחי.‬
‫מה קרה?‬
‫הברונות של הלורד ברברוק בת יותר מ־200 שנה.‬ ‫הוא בא ממשפחה נאותה.‬
‫הוא רכש השכלה מצוינת, הוא נקי מחובות,‬
‫מעולם לא פגע בבעל חיים או באישה,‬ ‫והוא אפילו צלף לא רע.‬
‫בפשטות: אין בו כל פסול.‬
‫מה כל זה…?‬ ‫-עלייך להתחתן איתו.‬
‫עם נייג׳ל?‬ ‫-היה עליי למצוא לך בעל, אחותי.‬
‫כעת, אמרי תודה. זה בוצע.‬
‫ההתאהבות בלורד ברברוק תבוא לך בקלות,‬
‫בדיוק כמו בכל אחד אחר.‬
‫בשום פנים ואופן לא!‬
‫לא קיבלת וסת.‬
‫הגעת לפני למעלה מחודש,‬
‫ולא קיבלת וסת.‬
‫אני מניחה שעליי לשמוח.‬
‫עד עתה…‬
‫לא היה לי תירוץ ראוי לגרש אותך.‬
‫אבל כשהלורד פת׳רינגטון ישמע על כך,‬
‫כשאביך ישמע על כך…‬
‫אנא…‬ ‫-אני מניחה שעליי לשמוח.‬
‫ואילו ידעתי בוודאות‬ ‫שבנותיי לא תושפענה לרעה‬
‫מהתנהגותך הדוחה והמופקרת, באמת הייתי שמחה.‬
‫את בכלל יודעת מי האבא?‬
‫אני יודעת שלעולם לא תביני.‬
‫מה?‬ ‫-לעולם לא תביני!‬
‫אחת כמוך, שחיה בפאר מגוחך…‬
‫את חושבת שרציתי לבוא הנה,‬
‫ולהיות עם אנשים כמוך?‬
‫כה מנותקים, כה מתנשאים?‬
‫מה את עושה?‬
‫נייג׳ל… לא עכשיו.‬
‫״נייג׳ל״?‬
‫כבר עברנו לשמות פרטיים?‬
‫אני מניח שבתור בעלך…‬
‫לעולם לא תהיה בעלי. לעולם לא אנשא לך.‬
‫אחי… שגה.‬
‫נדמה לך שאת טובה ממני?‬
‫מוטב שתלך.‬
‫מוטב שתודי לי.‬
‫אני תקוותך האחרונה.‬ ‫איש לא מעוניין בך, מיס ברידג׳רטון.‬
‫מה אתה עושה?‬
‫בקרוב תגלי.‬ ‫-די!‬
‫עזוב אותי!‬
‫הוד מעלתך!‬
‫לא התכוונתי…‬ ‫-…לעלף את הפרחח?‬
‫אני מוכרח לומר שהתרשמתי.‬
‫מה אתה עושה כאן?‬
‫מתרחק מאנשים מסוימים.‬
‫״אנשים״?‬ ‫-אמהות.‬
‫הן נכללות בהגדרה, אני מניח.‬
‫אתה חוזר מן השביל האפל.‬
‫הוא רק במרחק כמה צעדים.‬
‫מה את יודעת על ה…‬ ‫-השביל האפל רק במרחק כמה צעדים.‬
‫ואני לבדי, עם שני גברים.‬
‫דומני שרק עם גבר אחד. השני…‬ ‫-שמי הטוב ייפגע גם כך.‬
‫יש לך מושג מה יקרה‬ ‫אם מישהו יאמר, ולו ברמיזה…‬
‫עליי ללכת.‬
‫הינשאי לי, מיס ברידג׳רטון!‬
‫בדירוג הצעות הנישואין,‬ ‫זו הכי פחות רומנטית.‬
‫אני מניחה שאם מישהו יראה אותי כאן,‬
‫זה יספק לי תירוץ לא להתחתן איתו.‬
‫בוודאי אין לך כוונה להתחתן איתו!‬ ‫-אם לא אצליח לקבל הצעה אחרת,‬
‫אני עלולה להישאר בלי ברירה.‬
‫בניגוד אליך, אינני יכולה‬ ‫פשוט להצהיר שאין לי כוונה להתחתן.‬
‫אין לי פריבילגיה שכזו.‬
‫כן, הופתעתי לגלות שהמחזרים שלך‬ ‫לא עומדים בתור בכל כיכרות לונדון.‬
‫אין לי כל צורך בלעג שלך, אדוני.‬
‫אינני לועג לך. דיברתי בכנות.‬
‫אני יודע מה ליידי ויסלדאון כתבה.‬
‫לידיעתך, אני בז לה בדיוק כמוך.‬
‫היא בעצם הציבה אתגר‬ ‫לאמהות לונדון השאפתניות,‬
‫ועודדה אותן, שלהבה אותן…‬
‫להשיג אותך, הפרס הגדול?‬
‫אל דאגה, הוד מעלתך.‬
‫אני מאמינה שהזוכה בפרס תוותר עליו חיש מהר.‬
‫אני אחזור מכאן.‬
‫אתה - מכיוון העצים.‬
‫אולי ישנה תשובה…‬
‫לבעיית ליידי ויסלדאון המשותפת שלנו.‬
‫נעמיד פנים שיש בינינו חיבור.‬
‫כשאת על זרועי,‬ ‫העולם יאמין שמצאתי את הדוכסית שלי.‬
‫כל האמהות המחוצפות בעיר יניחו לי,‬
‫וכל המחזרים יישאו עיניים אלייך.‬
‫דעי לך: גברים תמיד מעוניינים באישה‬ ‫כשהם מאמינים שגבר אחר,‬
‫ועוד דוכס, מעוניין בה גם הוא.‬
‫אתה מניח שליידי ויסלדאון…‬ ‫-אני מניח שהיא תראה אותנו כפי שאנחנו:‬
‫אני בלתי מושג,‬
‫ואת נחשקת.‬
‫הביטי בעיניי.‬
‫בואי.‬
‫קרבי.‬
‫כדי שזה יצליח,‬
‫עלינו להיראות מאוהבים קשות.‬
‫זו מזימה מגוחכת.‬ ‫-בעיניי היא מבריקה.‬
‫כל עוד אין לך כוונה להתחתן איתי,‬
‫ולי אין כוונה להתחתן איתך,‬
‫מה יש לך להפסיד?‬
‫לאילו מביניכם שלא נכחו בחגיגה בווקסהול,‬
‫החמצתם את ההישג הגדול של העונה.‬
‫נראה שמיס דפני ברידג׳רטון‬
‫צדה את עינו של דוכס הייסטינגס,‬ ‫אשר שב אלינו לא מזמן.‬
‫כיצד הצליחה העלמה ללכוד את המחזר החדש?‬
‫זה עדיין לא ידוע.‬
‫אך אם תיחשפנה נסיבות השידוך הזה,‬
‫הן תיחשפנה על ידִי, אמתכם הנאמנה…‬
‫ליידי ויסלדאון.‬
‫תרגום כתוביות: יניב אידלשטיין ‬